Den Nord-Cimbriske Tilskuer, 1828-09-26
disse Efterretninger ere formodentlig Nürnbergerkram, eller opspundne af Speculantere; thi da Russerne nu have faaet saa betydelig Forstærkning, og Porten har været nødt til at fordeele sine Tropper paa flere Puncter, er det Ovenanførte ligesaalidet rimeligt, som at Tyrkerne i et Udfald fra Schumla skulle have taget 3 russiske Redouter og nedsablet Alt, hvilket fortælles fra Hermann, stadt; den østerrigske Politik fører jo paa begge Stæder Pennen, - det er derimod paalideligere hvad en Coureer til den russiske Gesandt i Paris skal have medbragt, og som ogsaa bekræftes fra Odessa under 25de August: At Tyrkernes Udfald for Schumla, for igjen at aabne Communicationen. med Rustschuk og Adrianopel, er hver Gang bleven tilbageslaaet med Tab, og endskjøndt de den 19de havde hæftigt angrebet den ene Fløi af General Rüdigers Corps, saa at det nær havde lykkes dem at bane sig en Vei derigjennem, saa har dog Generalens Nærværelse og de foretagne Manøvres tilintetgjort de Beleiredes Forsæt. - Varna synes at være sit Fald nær, da Admiral Greigh. ved at bemægtige sig Havnen, skjøndt han ikke af Mangel paa dybt Vand kan agere derinde med de store Skibe, dog har lagt sig med Kanonbaade og Bombardeerskibe saa nær foran Fæstningsværkerne, at han med Held kan beskyde dem. Capudan Pascha forsvarer sig tappert, og den over 26,000 Mand stærke tyrkiske Besætning giør hyppige Udfald og drives tilbage med Bajonetten; ved et af disse Udfald blev Fyrst Mentschikoff saaret, og for det Første sat ud af Stand til at føre Commandoen, som Grev Woronsow (der har udmærket sig i den franske Krig) midlertidig har overtaget. J Varna skal der allerede være Mangel paa Levnedsmidler, og det hedder at Capudan Pascha har fra Constantinopel forlangt nye Forholdsordre og Forstærkninger. Hans Majestæt Keiseren, som den 7de Septbr. ville indtræffe i Varna, vil der da finde Alting forberedt til en Storm, Høisamme skal den 2den Septbr. have indskibet sig med den preussiske Gesandt General Nostitz paa en Fregat i Odessa for at afgaae dertil. Keiserinden ville om føie Tid vende tilbage til Petersburg. Den Ex pedition, der arbeides saa rastløs paa i Sebastopel og Nicolajew troes bestemt til den tyrkiske Havn Burgas, paa den anden Side af Balkanbjergene. - - Fra Constantinopel skrives at Storveziirens Afmarsch fra Constantinopel har den 20de August funden Sted med de sædvanlige Høitideligheder; 1500 Mand regulaire Tropper ledsagede ham, i Dand=Pascha traf han 4000 Mand, hvormed han den 21de satte sig i Marsch, saaledes skulle flere Troppe-Contingenter underveis støde til ham fra alle Kanter, indtil han indtræffer i Leiren for Schumla, hvortil Reisen foretages i korte Dag marscher over Adrianopel. Sultan Mahomed selv, skal i Nødstilfælde være færdig til at stille sig i Spidsen for sin Hær, og der træffes allerede: Serallet alle Anstalter dertil. Udenfor Constantinopels ydre Ring-Mure anlægges efter Sultanens befaling Forskandsninger, hvorpaa flere tusinde Mand allerede i nogen Tid have arbeidet. De arme Landmænd skulle udrede Alt til de irregulaire Troppers Underholdning, hvorved Landsbyer, paa en 30 Huse ville komme til at udrede en 5 a 6000 Piastre. Fra Alexandrien skrives, at en Afsending fra Storherren, var den 30te Juli ankommen dertil, og man formoder at han endnu har forlangt større Offere af Vicekongen, hvilket synes at bekræfte sig, da Denne siden den Tid har været i meget mørk Lune. Den russiske Consul derstæds, har faaet befaling til at nedtage sin Keisers Vaaben og Flag; begge Dele er ufortøvet skeet. Den 4de Aug. var Admiral Codrington med 6 Krigskibe ankommen dertil og efter en Conferents med Paschaen blev en Overeenskomst. sluttet mellem dem, hvorefter de ægyptiske Tropper strax skulle trækkes tilbage fra Morea; man ventede ogsaa en fransk og russisk Eskadre dertil, for at understytte Admiralens Fordring med talende Argumenter, i Fald den ikke var bleven bevilget. - - Der skrives nu ogsaa fra Grækerland, at Admiral Codrington den 24de i August var kommen tilbage til Navarino, efterfulgt af 41 ægyptiske Skibe i 2 Afdelinger under Escorte af franske og engelske Krigskibe. Den franske og engelske Eskadre løb efter Overeenskomst med Jbrahims Kiaja Bei, ind i Navarinos Havn. for at oppebie den ægyptiske Convoi. Admiral, Rigny blev imidlertid ved en fra General Maison afsendt Brig, underrettet om den franske Expeditions Nærmelse, hvorpaa hiin lettede Anker og seilede den imøde. Den 29de August skal Expeditionen lykkelig være ankommen til Moreas Kyst (er til Toulon ankommen Avisskib beretter, at en Brigade af de franske Tropper allerede uden hindring. skal være sandsat paa Sapienza-Øerne, og at en Anden skulle lande i Navarino; Jbrahim skal venskabelig have modtaget de franske Krigere, og gjorde sig færdig til at indskibe sig med Sine. Det kommer nu an paa, om Jbrahim vil overgive det indehavende Fæstninger i Tyrkernes eller i de Franskes Hænder; Rygtet paastaaer det Første skal være Tilfældet.